கேள்வி: ஹுவா முலான் - கதைச்சுருக்கம் பற்றி தகவல் சொல்.
பதில்: படிமம்:Mulan_statue_in_Xinxiang.jpg ''த பாலட் ஆப் ஹுவா முலான்'' கதையானது வடக்கு வீ பேரரசு காலத்தைக் (386–536) களமாக கொண்டுள்ளது. ரூரான் படையெடுப்பாளர்களிடமிருந்து துயோபா சாம்ராஜ்யத்தை பாதுகாக்க ஒவ்வொரு வீட்டிலிருந்தும் ஒரு ஆண் இராணுவத்தில் கட்டாயம் சேரவேண்டும் என்று அழைக்கப்படுவதால், முலான் தனது தறியில் கவலையுடன் அமர்ந்திருப்பதாக இந்த கவிதை தொடங்குகிறது. இவளுடைய தந்தை தள்ளாடும் வயோதிகர், இவளுடைய தம்பி சிறுவனாக இருக்கிறான். எனவே இவள் தனது தந்தைக்கு பதிலாக ஆண் வேடத்தில் படையில் இணைய முடிவுசெய்து, தன்னுடைய பெற்றோரிடமிருந்து விடைபெறுகிறாள். இவள் ஏற்கனவே சண்டையிடுவதில் திறமையானவள், இராணுவத்தில் சேர்ந்த இவளுக்கு தற்காப்பு கலைகள், வாள் சண்டை, வில்வித்தை போன்றவை கற்பிக்கப்படுகின்றன. பன்னிரண்டு வருட போருக்குப் பிறகு, இராணுவத்தில் திரும்பி வந்து வீரர்களுக்கு வெகுமதி அளிக்கப்படுகின்றன. முலான் தனக்கு தரப்படும் அதிகாரப்பூர்வ பதவியை நிராகரிக்கிறாள். ஒட்டகத்தை மட்டும் தனது வீட்டிற்கு கொண்டு செல்ல கேட்கிறாள். இவளை குடும்பத்தினர் மகிழ்ச்சியுடன் வரவேற்கிறார்கள். முலான் தனது பழைய ஆடைகளை அணிந்துகொண்டு தனது தோழர்களைச் சந்திக்கிறாள். அவர்கள் தங்களுடன் இணைந்து 12 ஆண்டுகள் பணியாற்றியவளை, ஒரு பெண் என்று தங்களால் உணரமுடியவில்லையே என்று அதிர்ச்சியடைகின்றனர்.